laion/Wikipedia-Exotic huggingface dataset:
פאדי אל-בטש

פאדי מוחמד אל-בטש (בערבית: فادي محمد البطش, תעתיק מדויק: פאדי מחמד אלבטש; 1983 – 21 באפריל 2018) היה מהנדס, חבר בזרוע הצבאית של חמאס שעסק בייצור רקטות ושיפור הדיוק של הרקטות, כמו גם של מטוסים ללא טייס. אל-בטש נורה למוות על ידי אלמונים בשכונת גומבק בקואלה לומפור, בירת מלזיה. נולד ברצועת עזה וגדל בג'בליה. עבד ברשות האנרגיה בעזה. סיים את התואר הראשון באוניברסיטה האיסלאמית בעזה ונחשב לעילוי בלימודי הנדסת חשמל ומומחה לרכיבים שונים במזל"טים. היה מקורב לכמה מראשי החמאס והג'יהאד האסלאמי בעזה. הוא עבד ברשת החשמל והאנרגיה של עזה עד נסיעתו ללימודים. את הדוקטורט בהנדסת חשמל קיבל מאוניברסיטת מאלאייה במלזיה. אל-בטש התגורר עם משפחתו בקואלה לומפור, שם עבד כמרצה וחוקר במכון הבריטי-מאלזי, אחת האוניברסיטאות הפרטיות במלזיה וכיהן כאימאם באחד המסגדים. ב-21 באפריל 2018, בעת שהיה בדרכו מביתו לתפילה במסגד, נהרג על ידי שני מתנקשים רכובים על אופנוע. משטרת מלזיה חקרה את ההתנקשות. משפחתו האשימה את המוסד בהריגתו, אך ישראל הכחישה באופן רשמי כל מעורבות בפרשה. שר הביטחון אביגדור ליברמן, ציין כי "האיש לא היה צדיק. הוא לא עסק בשיפור רשת החשמל או בשיפור התשתיות והמים. אנחנו שמענו את ההודעות של ראשי חמאס שלקחו אחריות על האיש, הסבירו שהוא עסק בייצור הרקטות, בשיפור הדיוק של הרקטות" אך טען שמדובר בחיסול חשבונות פנימי של הארגון. בתגובה להריגתו, האשים מנהיג חמאס אסמאעיל הנייה את המוסד בפעולה וקרא לה "פשע נורא". הוא נקבר ב-26 באפריל ברצועת עזה. הוא היה נשוי והותיר אחריו אישה ושלושה ילדים. פזית רבינא, ‏חיסול אל-בטש: עזה, אל אקצה והקשר האיראני, בעיתון מקור ראשון, 23 באפריל 2018 אליאור לוי, מלזיה: מצאנו את הנשק ששימש את מחסלי אל-בטש, באתר ynet, 5 במאי 2018 אליעזר שולמן (26 אפר' 2018). "שטח אש". משפחה. No. 1354. pp. 38–39. {{cite news}}: (עזרה) Behind a Roadside Hit in Malaysia, Israeli-Palestinian Intrigue, הניו יורק טיימס Islamic Jihad: Israel behind killing of Hamas-affiliated engineer in Malaysia, www.i24news.tv, ‏April 21, 2018 "Fadi al-Batsh killing: Israel dismisses involvement". BBC News. 22 באפריל 2018. נבדק ב-24 באפריל 2018. {{cite news}}: (עזרה) "Malaysia releases photo of suspect in Palestinian's killing". www.aljazeera.com. נבדק ב-25 באפריל 2018. {{cite web}}: (עזרה) ג'קי חורי, ליברמן על ההתנקשות במהנדס חמאס: כל חיסול חשבונות פנימי מפילים עלינו, באתר הארץ, 22 באפריל 2018
הר הייל

האם התכוונתם ל... אנטארקטיקה הר הייל (אנטארקטיקה) – הר ברכס סנטינל, בארץ אלזוורת', שבאנטארקטיקה. אוסטרליה הר הייל (אוסטרליה) – הר במדינת אוסטרליה המערבית, שבאוסטרליה ארצות הברית הר הייל (ניו המפשייר) – בהרים הלבנים במדינת ניו המפשייר, שבארצות הברית הר הייל (קליפורניה) – הר במדינת קליפורניה שבארצות הברית
ליגת העל המונגולית בכדורסל

ליגת העל המונגולית בכדורסל (במונגולית: Монголын Үндэсний Супер Лиг), הידועה בשמה הרשמי כהתאחדות הכדורסל הלאומית המונגולית (MNBA) היא הליגה המקצוענית הבכירה בענף הכדורסל במונגוליה. העונה הראשונה הייתה 2013/14. הליגה מנוהלת על ידי "התאחדות הכדורסל הלאומית המונגולית" (Mongolian National Basketball Association) ומשחקות בה 12 קבוצות. המשחקים נערכים ב-2 חטיבות ובסיום העונה הסדירה מתקיימות משחקי פלייאוף. ליגת העל המונגולית בכדורסל, ברשת החברתית פייסבוק מונגולי באתר Asia-Basket.com Hoopla: Basketball is catching on Former Wyoming guard Charles Hankerson Jr. signs with Mongolian professional team Star Tribune, 16 February 2016. Retrieved 16 June 2017. Hoopla: Basketball is catching on, Oxford Business Group, Retrieved 16 June 2017. ערך זה הוא קצרמר בנושא כדורסל ובנושא מונגוליה. אתם מוזמנים לתרום לוויקיפדיה ולהרחיב אותו.
פטריק גודפרי

פטריק לינדזי ארצ'יבלד גודפרי (באנגלית: Patrick Lindesay Archibald Godfrey; נולד ב-13 בפברואר 1933) הוא שחקן קולנוע, טלוויזיה ותיאטרון אנגלי. גודפרי נולד בשכונת פינסבורי שבלונדון, לכומר פרדריק גודפרי וללויס מרי גלדיס (לבית טרנר). ב-1956 הצטרף גודפרי ל-Radio Drama Company אחרי שזכה בפרס Carlton Hobbs Bursary. הופעת הבכורה שלו בקולנוע הייתה ב-1972 בסרט "מיס ג'ולי". בשנים שאחר כך הופיע בסרטי קולנוע בריטיים בהם "זיכרונות אהבה מפירנצה", "שארית היום", "חשיבותה של רצינות", "הרוזן ממונטה כריסטו", "Dimensions", ו"עלובי החיים". גודפרי גילם את דמותו של לאונרדו דה וינצ'י בסיפור סינדרלה "עכשיו ולתמיד" בכיכובם של דרו ברימור ודוגריי סקוט. בטלוויזיה שיחק גודפרי בסדרות כגון "דוקטור הו" ו"המפקח מורס". ב-20 באפריל 1960 התחתן גודפרי עם השחקנית אמנדה ווקר. לבני הזוג נולדו שני ילדים. פטריק גודפרי, במסד הנתונים הקולנועיים IMDb (באנגלית) פטריק גודפרי, באתר AllMovie (באנגלית) פטריק גודפרי, במסד הנתונים הקולנועיים KinoPoisk (ברוסית) פטריק גודפרי, באתר MusicBrainz (באנגלית) פטריק גודפרי, באתר Discogs (באנגלית) פטריק גודפרי במסד הנתונים IBDB (באנגלית) פטריק גודפרי באתר מכון הסרטים הבריטי Desk, BWW News. "Patrick Godfrey, Emma Hamilton & More Complete Cast Of Almeida's MASTER BUILDER". BroadwayWorld.com. Patrick Godfrey profile, filmreference.com; accessed 26 March 2015. Carlton Hobbs Bursary winners at BBC.co.uk, accessed 23 January 2018 "Patrick Godfrey". nationaltheatre.org.uk. National Theatre. אורכב מ-המקור ב-30 באוקטובר 2015. נבדק ב-8 באפריל 2016. {{cite web}}: (עזרה) "Ever After: A Cinderella Story (1998) - Andy Tennant | Synopsis, Characteristics, Moods, Themes and Related". AllMovie. "Patrick Godfrey". TV.com. CBS Interactive. "Patrick Godfrey – Movies and Filmography – AllMovie". AllMovie. "Patrick Godfrey". bfi.org.uk. BFI. נבדק ב-8 באפריל 2016. {{cite web}}: (עזרה)
סמסונג גלקסי A80

סמסונג גלקסי A80 הוא טלפון חכם המיוצר על ידי סמסונג אלקטרוניקה כחלק מסדרת ה-גלקסי A. הוא הושק באירוע שערכה סמסונג בבנגקוק, תאילנד ב-10 באפריל 2019, ויצא לשווקים ב-29 במאי 2019. המכשיר מגיע עם מסך בגודל 6.7 אינץ' ברזולוציית 1080x2400 פיקסלים. מסך סופר אמולד מסוג "New Infinity Display" עם יחס של 20:9. מעבד מתומן ליבות מסוג סנאפדרגון 730G, זיכרון 8 ג'יגה, אחסון 128 ג'יגה ללא אופציה להרחבה על ידי כרטיס מיקרו SD, בטריית 3700 מיליאמפר-שעה, וטעינה מהירה 25W. המכשיר מצויד במערך בעל שלושה מצלמות, הכולל - חיישן ראשי 48 מגה פיקסל, חיישן צילום רוחב 8 מגה פיקסל, וחיישן עומק TOF. למכשיר אין מצלמת סלפי נפרדת, אלא מנגנון ההופך את המצלמות בגב המכשיר לצורך צילום סלפי. המכשיר הושק עם מערכת ההפעלה אנדרואיד פאי בממשק המותאם של סמסונג - Une UI. הטלפון כולל תכונות רבות כולל ביקסבי. ב-9 באפריל 2020 הטלפון קיבל עדכון תוכנה עם ממשק One UI 2.0 ומערכת הפעלה אנדרואיד 10. סמסונג גלקסי מדיה וקבצים בנושא סמסונג גלקסי A80 בוויקישיתוף אתר האינטרנט הרשמי של סמסונג גלקסי A80
הארד ג'סטיס (2007)

הארד ג'סטיס (2007) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-12 באוגוסט 2007, באולם האימפקט זון שבאורלנדו, פלורידה. האירוע היה האירוע השלישי בסדרת אירועי הארד ג'סטיס. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון. תשעה קרבות התנהלו באירוע. בקרב המרכזי, קורט אנגל ניצח את סמואה ג'ו בקרב אשר היה על כל חגורות האליפות של הארגון; כתוצאה מכך, הוא החזיק בו זמנית בארבע חגורות אליפות: אליפות העולם במשקל כבד של TNA, אליפות במשקל כבד של IWGP, אליפות ה-X דיוויז'ן של TNA ואליפות הזוגות העולמית של TNA. האירוע כלל קרבות שנבעו מעלילות מתוסרטות מתוכניות Impact. האירוע כלל את הצגתו מחדש של המתאבק גולדאסט בתור הדמות בלאק ריין. הארד ג'סטיס, במסד הנתונים הקולנועיים IMDb (באנגלית) תוצאות אירועי הארד ג'סטיס
טים לגלר

טימותי יוג'ין "טים" לגלר (באנגלית: Timothy Eugene "Tim" Legler; נולד ב-26 בדצמבר 1966) הוא כדורסלן עבר אמריקאי, אשר שיחק באופן פעיל בין השנים 1988–1999. לאורך 10 עונותיו בליגת ה-NBA שיחק עבור 6 קבוצות שונות, ורשם ממוצעים כוללים של 7.0 נקודות, 1.6 ריבאונדים ו-1.3 אסיסטים למשחק. בעונת 1995/1996, במהלכה הוביל את כל שחקני ה-NBA באחוזי קליעה לשלוש (52.2%), זכה בתחרות השלשות. מאז שנת 2000 משמש לגלר כפרשן של משחקי ה-NBA מטעם רשת ESPN. לגלר נולד בוושינגטון די. סי., וגדל בריצ'מונד, וירג'יניה. בין השנים 1984–1988 למד באוניברסיטת לה סאל אשר בפילדלפיה, וב-4 עונותיו בקבוצת הכדורסל שלה קלע 14.0 נקודות בממוצע למשחק. בעונת 1987/1988 העפילה הקבוצה לטורניר אליפות המכללות, בהובלתם של לגלר וליונל סימונס, אולם הפסידה בסיבוב הראשון מול אוניברסיטת המדינה של קנזס, בה שיחק מיץ' ריצ'מונד. לאחר שלא נבחר על ידי אף קבוצה בדראפט ה-NBA‏ 1988 חתם לגלר על חוזה בקבוצת "אומהה פייסרס" מליגת ה-CBA, ובשנים הבאות שיחק לתקופות קצרות גם בלימוז' מליגת העל הצרפתית, ובפיניקס סאנס, דנוור נאגטס ויוטה ג'אז מליגת ה-NBA. בשנת 1993 חתם בדאלאס מאבריקס, במדיה קלע 8.7 נקודות בממוצע למשחק וקיבע את מעמדו כשחקן רוטציה קבוע. בעונת 1994/1995 שיחק עבור גולדן סטייט ווריורס. בעונת 1995/1996 קלע שיא קריירה של 9.6 נקודות בממוצע למשחק כשחקן וושינגטון בולטס, ואף הוביל את כל שחקני הליגה עם 52.2% קליעה לשלוש. בסוף-שבוע האולסטאר 1996 זכה בתחרות השלשות, לאחר שגבר על דניס סקוט בסיבוב הגמר. ב-4 העונות הבאות שותף ב-76 משחקים בסך הכול, מתוך 296 המשחקים של קבוצותיו, בשל פציעה חוזרת בגבו. באוקטובר 1999 חתם על חוזה בגולדן סטייט, וכחודשיים לאחר מכן שוחרר מהקבוצה ופרש ממשחק, בגיל 33. בעת פרישתו ניצב לגלר במקום הרביעי בתולדות ה-NBA באחוזי קליעה ל-3 בקריירה, אחרי סטיב קר, יוברט דייוויס ודראז'ן פטרוביץ', עם 43.1%. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA סטטיסטיקות הקריירה של לגלר ב-NBA, באתר basketball-reference.com טים לגלר, באתר ESPN סטטיסטיקות המכללות של לגלר, באתר sports-reference.com סטטיסטיקות המשחק בין לה סאל לקנזס סטייט, באתר sports-reference.com מובילי ליגת ה-NBA באחוזי קליעה ל-3, נכון לשנת 2000, באתר basketball-reference.com
חום יולי אוגוסט (שיר)

"חוֹם יולי אוגוסט" הוא שיר של שלמה ארצי משנת 1988. זהו שיר הנושא מאלבומו באותו השם, בהפקתו של לואי להב. את השיר כתב ארצי לאחר שצפה בסרט המלחמה של אוליבר סטון פְּלָאטוּן (1986), העוסק בפלוגת חי"ר שחייליה נהרגים במלחמת וייטנאם, ובהתבסס על סיפורי קרב ישראליים ובפרט על חוויותיו של ארצי משירותו בחיל התותחנים ובלהקת חיל הים בעת מלחמת ההתשה. במקור קרא ארצי לשיר בשם "הפלוגה". השיר מתחיל בקול מסוקים. במהלכו מוצגות שלוש עלילות שונות: של הפלוגה, של "ועקנין" ושל הדובר עם בת זוגו. "וַעקנין" הנזכר בשיר הוא אלברט אוקנין, חייל שנשר עם ארצי משייטת 13 והגיע עימו לטירונות בחיל התותחנים. לדברי ארצי, מדובר ב"בחור אמיתי מקרית-גת, שהיה מיטה לידי בצבא, בתותחנים [...] הוא היה בזמנו בחור צעיר, מקסים, פיקח מאוד, ואחד משני החברים הטובים שהיו לי במחלקה". במסגרת כתבה מיוחדת בידיעות אחרונות לרגל יום הולדתו ה-70 של ארצי כתב רז שכניק על השיר כי השיר, בדומה ללילה לא שקט, כולל "ההתבוננות על הקרבות לא מגיעה מנקודת מבט הרואית או מעריצה אלא ממבט אנושי ורגיש של פחד, חולשה, סבל". השיר זכה להשמעות רבות ברדיו. סרטון השיר "חום יולי אוגוסט" באתר יוטיוב מילות השיר "חום יולי אוגוסט" באתר שירונט הפלוגה - חום יולי אוגוסט באתר הספרייה הלאומית ביצועים: הביצוע באלבום, 1988, סרטון באתר יוטיוב הופעה בתוכניתו של מני פאר, הערוץ הראשון, 1988, סרטון באתר יוטיוב הופעה בקיסריה, 1993, סרטון באתר יוטיוב הופעה בלי קהל, ערוץ 2 (טלעד), 1994, סרטון באתר יוטיוב הופעה קטנה בזאפה, 2006, סרטון בערוץ "שלמה ארצי", באתר יוטיוב גרסאות כיסוי: ביצוע של להקת סינרגיה, 2005, סרטון באתר יוטיוב (באלבומם "צועקים על אהבה") רז שכניק, היכל שלמה, באתר "ידיעות אחרונות", 12 באוקטובר 2019. 103FM, ‏שלמה ארצי חוזר ל"חום יולי אוגוסט": "לא הצלחתי לעשות שוב אלבום כזה", באתר מעריב אונליין, 13 באוקטובר 2016. שלמה ארצי: חום יולי אוגוסט, 32 שנה אחרי, בהאתר של יוסי חרסונסקי. מרב בטיטו, אלוף קריית-גת חוזר לפלוגה, באתר "ידיעות אחרונות", 26 באפריל 2020. לביקורת ראו עינב שיף‏, כיסוי תחת: הקאברים הטראשיים של המוזיקה הישראלית, באתר וואלה, 18 במרץ 2011. ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
Say Somethin'

"Say Somethin'" (בעברית: "תגיד משהו") הוא סינגל שהוקלט על ידי הזמרת-יוצרת האמריקאית מריה קארי, ביחד עם הראפר סנופ דוג והזמר פארל ויליאמס, מתוך אלבום האולפן התשיעי שלה, The Emancipation of Mimi. השיר יצא לאור ב-3 באפריל 2006, על ידי חברת התקליטים איילנד רקורדס, כסינגל השביעי מתוך האלבום. השיר הגיע למקום הראשון במצעד שירי הדאנס קלאב. השיר נכתב על ידי מריה קארי, צ'אד הוגו, פארל ויליאמס וסנופ דוג והופק על ידי הנפטונז. השיר זכה להצלחה גדולה, כאשר דורג במקום ה-35 ברשימת שירי הדאנס קלאב המצליחים ביותר בארצות הברית בשנת 2006. כמו כן, זכה השיר להצלחה גם בפלנדריה. כמה שנים לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-7 מיליון השמעות. הווידאו קליפ הרשמי של השיר בוים על ידי פול האנטר אשר ביים עבור קארי גם את הקליפים של להיטיה "Honey" ו-"Don't Forget About Us". הקליפ הועלה לערוץ היוטיוב של מריה קארי ב-17 ביוני 2009. לאורכו של הקליפ, ניתן לראות את קארי כשהיא יושבת על מזוודות של כלי מוזיקה שונים, תוך שהיא שרה את השיר. נכון לאפריל 2020, מונה הצפיות של הקליפ עומד על למעלה מ-11 מיליון צפיות. מידע על היצירה "Say Somethin'" באתר מיוזיק בריינז מידע על הסינגל "Say Somethin'" באתר מיוזיק בריינז מידע על היצירה "Say Somethin'" באתר Discogs סרטון השיר "Say Somethin'" באתר יוטיוב מריה קארי, צ'אד הוגו, פארל ויליאמס, סנופ דוג Mariah Carey - The Emancipation Of Mimi, Discogs (באנגלית) Mariah Carey - Say Somethin', Discogs (באנגלית) Mariah Carey, Billboard Mariah Carey (Ft. Snoop Dogg) – Say Somethin' (באנגלית), נבדק ב-2020-04-27 Dance/Club Songs - Year-End 2006 | Billboard, web.archive.org, ‏2016-12-30 Mariah Carey feat. Snoop Dogg - Say Somethin', ultratop.be The Emancipation of Mimi, נבדק ב-2020-04-27 Jennifer Vineyard, Mariah Carey Plans A Double Shot Of 'Technical' Videos, MTV News (באנגלית) Mariah Carey - Say Somethin' ft. Snoop Dogg (Official Music Video)
מעברת זרעין

מעברת זרעין הייתה מעברה שהוקמה בשנת 1950, על שטח הכפר הערבי הנטוש זירעין (זרעין) מזרחית לצומת תל יזרעאל. היא שוכנה בכ-200 משפחות עולים בעיקר עולים מיוצאי עיראק, איראן וכורדיסטן והתגוררו בה על-פי הערכה כ-800 נפש. כמו במעברות אחרות באזור, רוב העולים הבוגרים במעברה עבדו ביעור ובעבודות פיתוח ביערות הקק"ל. חלק מאנשי המעברה עבדו בחקלאות בקיבוץ יזרעאל הסמוך ובקיבוצים ובמושבים נוספים בסביבה. תושבי המעברה עבדו בעבודות שונות בקיבוצים באזור: בית אלפא, עין חרוד, תל יוסף ועוד. עבודות דוגמת קטיף, עבודות משק, נגרות, שירותים שונים בקיבוצים ועוד. בשנת 1956 חוסלה המעברה באופן רשמי חלק מתושביה עברו להתגורר ביישובי התענך. חלק עברו לעפולה ולמקומות אחרים בארץ. בין המתגוררים במעברת זרעין, יצחק מרדכי לימים אלוף בצה"ל ושר בממשלות ישראל שהתגורר כילד במעברה זו במשך כשנתיים. 17 ממתי המעברה נטמנו בקרבת מקום, בבית קברות מאולתר שנפתח לצורך כך. בית הקברות הוקם במורד התל, כל קבר סומן באמצעות שתי אבנים, לא הוקמו מצבות ולא נרשמו שמות. ככל הידוע, אין בנמצא רישום של הנפטרים במקום. במשך שנים רבות לאחר חיסולה של המעברה, עמד בית הקברות נטוש ולפני שנים אחדות שופץ המקום. כיום מסומנים הקברים באופן ברור בשטח. אלי אלון, בית הקברות בו קבורים מתי מעברת העולים זרעין, בלוג באתר News1, ינואר 2020 ק. דגני, מעברת זרעין ובעיותיה, הארץ, 8 בספטמבר 1952 מעברה זרעין (יִזְרְעֶאל), מסמך באתר ארכיון המדינה, מתוך מכתב מאת אהרן הכהן: "ביום 18.1.51 ביקרתי במעברת זרעין (יזרעאל). המעברה קיימת כ-5 חודשים ומונה כ-300 משפחות שהן כ-1000 נפשות יוצאי פרס, עירק וכורדיסטן". עמ' 292 בתיק. הגלבוע, סעיף 2.14 בעמוד 53 גלי שמיר, סוכות במעברות: באוהלים על מיטות ברזל, לחם וריבה, באתר השקמה חולון מתוך הערך בית הקברות הלא ידוע של עמק יזרעאל, באתר ויקיגניה
מוצב שקד

מוצב שקד היה מוצב של צה"ל ברצועת הביטחון בלבנון. המוצב היה ממוקם מצפון מזרח למושב אביבים וממערב לקיבוץ מלכיה, כ-1 ק"מ מצפון לגבול הצפון. המוצב חלש על שטחים מצפון מערב – העיירה בינת ג'בייל והכפרים יארון ומארון א-ראס, מצפון - הכפר עייתרון, וצפון מזרח על גדר המערכת ושטחי קיבוץ מלכיה. המוצב היה מאויש במחלקת חיל הרגלים, ולעיתים בצוות טנק ובמכ"ם קשת. עם נסיגת צה"ל מרצועת הביטחון, ננטש המוצב, ובמקום הוקם מוצב של חזבאללה עד למלחמת לבנון השנייה שבה הופצץ על ידי חיל האוויר ומאז לא שוקם. ב-8 באוקטובר 2024 במסגרת התמרון הקרקעי במלחמת חרבות ברזל כוחות צה״ל הגיעו שוב למוצב. המוצב הוקם על גבעה ששולטת על המרחב שמסביבה. המבנה שלו היה כמו רוב המוצבים – סוללת עפר גבוהה שהקיפה אותו, עם עמדות שמירה ותצפית. היה בו בניין חמ"ל, מטבח, חדר אוכל, חדר תדריכים, שירותים ומקלחות, מגורי סגל. הדרך למוצב הייתה סלולה ומצדו הדרומי של ההר, ועל כן מוגנת יחסית. הכניסה הייתה מתבצעת באמצעות רכב בט"שית. רצועת הביטחון המערכה ברצועת הביטחון אהוד ערן, תמצית געגוע: סיפורו של ארז גרשטיין והמלחמה בלבנון, תל אביב: ידיעות ספרים, 2007, ISBN 9655116824 משה (צ'יקו) תמיר, מלחמה ללא אות, תל אביב: מערכות - משרד הביטחון, 2005, ISBN 9650512969 מוצב שקד, באתר "מפת סיפור מוצבי אזור הביטחון בלבנון"
חבקוק (דונטלו)

חבקוק (באיטלקית: Zuccone) הוא פסל שיש של הפסל דונטלו, שהושלם בין השנים 1423–1435 ומתאר את חבקוק הנביא. הוא נחצב בגודל טבעי (195x54x38 ס"מ) ומוצג במוזיאון הדואומו בפירנצה. אחד הנושאים החביבים על דונטלו היה ייצוג אנשים דתיים שחוו חוויה דתית קיצונית שהביאה אותם לתובנות אלוהיות מעבר להבנתם של האנשים הרגילים. הצורה שבה דונטלו הציג דמויות קדושות הייתה שונה לחלוטין מזו של רוב האמנים בתקופתו, שלא תיארו קדושים כסובלים. חבקוק, אשר ספרו הקצר מתאר את עלייתם של הבבלים, הוא אחד הניסיונות הראשונים של דונטלו לייצג דמות כזאת. המילה הראשונה בספר חבקוק היא "הַמַּשָּׂא", ומעולם לא היה כובד המשא של הנבואה מתואר בצורה כה בהירה כמו בפסל זה. האמן מייצג את הנביא כאשר הוא הרוס למשמע ההתגלות הנבואית, עליה הוא עכשיו חייב לדווח. הפסל הוזמן עבור גומחה במגדל הפעמונים קמפנילה די ג'וטו בקתדרלה של העיר פירנצה. מראהו של חבקוק קירח וכה רחוק משלמות, עד שהפלורנטינים העניקו לו את הכינוי העממי zuccone, שמשמעותו "שוטה". וזארי מייחס בספרו חיי הציירים, הפסלים והאדריכלים הדגולים ביותר את הכינוי לבן המקום שמת בשנת 1416, הוא היה קירח ובעל גולגולת מוארכת. וזארי גם מציין שדונטלו נהג להישבע על הפסל בכל היקר לו. נאמר כי דונטלו צעק "דַּבֵּר, לעזאזל, דַּבֵּר!" לעבר השיש כשהוא פיסל אותו. חבקוק הוא אחד מארבעת הפסלים האחרונים שנחצבו בין 1420 ל-1435 והיו מיועדים עבור גומחות בצד הצפוני והפחות נראה לעין של מגדל הפעמונים, בסמוך לחומת הקתדרלה. עם סיום יצירת הפסלים, היו עובדי הקתדרלה כה מרוצים שהם הציבו אותם בצד המערבי, והחשוב ביותר מכיוון שהוא מקביל לחזית. אחד משלושת הפסלים האחרים הוא ירמיהו, גם הוא של דונטלו. הפסלים הועברו למוזיאון בשנת 1937 ובמקומם הוצבו עותקים. חבקוק נמנה עם יצירות המופת של פיסול הרנסאנס בכלל ודונטלו בפרט. הוא באופן משמעותי רב הבעה בהשוואה ליצירותיו הקודמות של דונטלו, כמו שלושת הפסלים בצד המזרחי של מגדל הפעמונים (הנביא חסר הזקן, הנביא המהורהר ועקדת יצחק). הפסל ידוע בנטורליזם שלו, אשר מבדיל אותו מרוב הפסלים שהוזמנו באותה תקופה. הוא תואר כפסל השיש החשוב ביותר של המאה ה-15. הנביא מוצג כאדם זָקֵן, קירח ובעל רזון סגפני, הלבוש טוניקה ומעליה טוגה ארוכה המשתפלת מכתפו השמאלית ויוצרת קפלים אנכיים עמוקים המדגישים את הוד הדמות ויסוריה הפנימיים. הפה פתוח למחצה, והעיניים שקועות ועמוקות. המבט עז ומופנה מטה, כלומר לעבר הצופים מכיוון שהגומחה הייתה בגובה רב. מדיה וקבצים בנושא חבקוק בוויקישיתוף "Zuccone". thehistoryofart.org. (באנגלית) "Donatello - Zuccone, Figure from Florence Campanile". אוניברסיטת פנסילבניה. (באנגלית) Butterfield, Andrew. "The Magic Of Donatello" (PDF). אוניברסיטת הרווארד. (באנגלית) Lindsay, David - Earl of Crawford (1911) Donatello. Echo Library (reprint 2008), ISBN 9781406849318
שער הרחמים (שיר)

"שער הרחמים" הוא שיר מאת מאיר בנאי מתוך אלבומו הרביעי, "וביניהם". השיר יצא לאור ב-1992, כסינגל מתוך האלבום "וביניהם", שהגיע למעמד "אלבום פלטינה", על מכירת 40,000 עותקים. מילות השיר נכתבו והולחנו על ידי מאיר בנאי. השיר מורכב משני בתים, וביניהם פזמון חוזר. השיר הוא בלדת רוק שקטה, בה מתאר הדובר את געגועיו לשער הרחמים, אחד משערי העיר ירושלים, העיר בה גדל בנאי. השיר הגיע בשיאו למקום ה-3 במצעד השבועי של רשת ג', תוך ששהה בו כ-28 שבועות רצופים. במצעד השנתי של התחנה, דורג השיר במקום ה-14, באותו מצעד, זכה בנאי בתואר "זמר השנה". לשיר בוצעו גרסאות כיסוי רבות על ידי אמנים רבים, בהם: ב-1995, ביצע הזמר דוד ד'אור את השיר במסגרת אלבום ההופעה, דוד ושלמה. בשנת 2004 הוציאו הזמרים שמעון טפטה, שירלי לילו והראל מויאל גרסת כיסוי של השיר במסגרת התכנית כוכב נולד. בשנת 2008 הוציא השחקן אילן רוזנפלד גרסת כיסוי של השיר במסגרת הסדרה הפיג'מות בפרק "פיתוח קול". ב-2011, ביצע הזמר אלי לוזון את השיר במסגרת האלבום, שני צדדים למטבע. ב-2012, ביצעה להקת אתניX את השיר במסגרת ערב יום הזיכרון לחללי מערכות ישראל באמפי פארק בראשון לציון. ב-2017, לכבוד יום ירושלים, שר אחיו של בנאי, אביתר בנאי את השיר בהופעה בחומות ירושלים. ב-2017, ביצעה מירי מסיקה את השיר במסגרת הופעה שלה בקיסריה ובמסגרת יום הזיכרון לשואה ולגבורה. ב-2020, ביצעו שולי רנד וכנסיית השכל את השיר במסגרת הפרויקט "זה הזמן לסלוח" של העיתון מקור ראשון ובמסגרת יום הזיכרון. ב-2022, ביצעה נרקיס את השיר במסגרת יום הזיכרון בבריכת הסולטן. ב-2023, הקליטה יובל דיין את השיר לזכר יום הזיכרון לשואה ולגבורה. שער הרחמים, ברשת החברתית פייסבוק סרטון השיר "שער הרחמים" באתר יוטיוב מילות השיר "שער הרחמים" באתר שירונט שער הרחמים, באתר "פזמונט" שער הרחמים, באתר אקו"ם לדף השיר באתר הספרייה הלאומית מאיר בנאי, שער הרחמים (מילים ולחן: מאיר בנאי עיבוד והפקה מוזיקלית: משה לוי, 1992) באתר יוסי חרסונסקי שער הרחמים, באתר "פזמונט" ynet, אביתר בנאי שר "שער הרחמים" על חומות ירושלים, באתר ynet, 22 במאי 2017 שער הרחמים - כנסיית השכל ושולי רנד, וידאו קליפ של השיר באתר יוטיוב (אורך: 4:12) יובל דיין - שער הרחמים, נבדק ב-2023-10-12
מקסי ג'אז

מקסוול פרייזר (באנגלית: Maxwell Fraser;‏ 14 ביוני 1957 – 23 בדצמבר 2022), הידוע בשם הבמה מקסי ג'אז (Maxi Jazz), היה מוזיקאי, ראפר, זמר-יוצר ודי. ג'יי. בריטי. נודע בעיקר בשל תפקידו כסולן המוביל של להקת פיית'לס. ג'אז הקים את להקת "The Soul Food Cafe System" בשנת 1984 והיה התקליטן שלה. הסגנון המוזיקלי היה מוזיקת היפ-הופ אליה נחשף שנה לפני כן. בשנים 1985–1986 שידר את התוכנית "In the Soul Kitchen with DJ Maxi Jazz" בתחנת הרדיו הפיראטית Reach FM ששידרה בלונדון. בשנת 1987 העביר את התוכנית לתחנת LWR, שהייתה אף היא תחנה פיראטית. בשנת 1992 הקים את חברת "נמו רקורדס" על מנת להוציא לאור את חומרי הלהקה שיצאו כשלושה מיני-אלבומים. הלהקה החלה להופיע ושימשה כמופע חימום לאומנים דוגמת ג'אמירוקוואי באמסטרדם, להקת Soul II Soul בברצלונה וג'ייסון רבלו בברזיל. בשנת 1996 הקליטה הלהקה את האלבום "Original Groovejuice vol.1". לאחר התפרקות הלהקה שיתף פעולה עם ג'ה וובל ברחבי אירופה. בשנת 2002 השתתף יחד עם רובי ויליאמס בשיר "My Culture" של ההרכב "1 Giant Leap". בשנת 2006 שיתף פעולה עם טייסטו בשיר "dance4life". ג'אז פגש את רולו ארמסטרונג באולפן והשניים הקימו את להקת פיית'לס בשיתוף סיסטר בליס (איילה בן טובים) וג'יימי קאטו. ג'אז האמין בזרם הסוקה גאקאי, המהווה חלק מהבודהיזם היפני. אמונתו הדתית העמוקה והניגוד לעמדות החברים האחרים בלהקה באים לידי ביטוי בשם הלהקה, שנבחר תוך כדי כתיבת השיר "Salva Mea". ארמסטרונג ביקש מג'אז לכתוב שיר על תסכול, נושא אליו התחבר ג'אז דרך חוויות אישיות שאירעו לו בעבר. השיר נע בקוטביות בין קצביות שמחה ובין מוזיקה מלנכולית. בכתיבתו הוא מרבה לעסוק בנושאים אישיים וחברתיים כולל נגיעה בנושאים אקטואליים ופרשנויות חברתיות. בשנת 2015 הקים את ההרכב "Maxi Jazz & The E-Type Boys" בו הוא שימש כזמר וכגיטריסט. הלהקה הופיעה בפסטיבלים שונים, לעיתים במקביל להופעות של פייתל'ס באותם האירועים. ג'אז היה חובב מכוניות והחזיק ברשותו מספר מכוניות מרוץ ביניהן סובארו אימפרזה P1, פורד אסקורט MK2 RS2000, פורד סיירה קוסוורת' וניסאן 350Z. במהלך השנים השתתף במספר מרוצים. בשנת 2000 הצטרף לסבב אליפות הפורד פיאסטה הבריטית, אך השתתף רק באופן חלקי בשל התנגשות עם הופעות של הלהקה. בדצמבר 2001 נפצע בתאונה במהלך מרוץ, דבר שהוביל לביטול של מספר הופעות של פייתל'ס בשבועות שלאחר מכן. התגורר בלונדון. היה בודהיסט מהזרם הניצ'ירני, וחבר בארגון "Burma Campaign UK" הפועל למען זכויות האדם בבורמה (מיאנמר). נפטר בביתו שבלונדון ב-23 בדצמבר 2022, בגיל 65. מדיה וקבצים בנושא מקסי ג'אז בוויקישיתוף אתר האינטרנט הרשמי של מקסי ג'אז מקסי ג'אז, ברשת החברתית פייסבוק מקסי ג'אז, ברשת החברתית אקס (טוויטר) מקסי ג'אז, ברשת החברתית אינסטגרם מקסי ג'אז, במסד הנתונים הקולנועיים IMDb (באנגלית) מקסי ג'אז, באתר אפל מיוזיק (באנגלית) מקסי ג'אז, באתר ספוטיפיי מקסי ג'אז, באתר Last.fm (באנגלית) מקסי ג'אז, באתר MusicBrainz (באנגלית) מקסי ג'אז, באתר דיזר מקסי ג'אז, באתר Discogs (באנגלית) מקסי ג'אז, באתר Songkick (באנגלית) מקסי ג'אז, באתר SecondHandSongs מקסי ג'אז, באתר בילבורד (באנגלית) ynet (2022-12-24). "מקסי ג'אז, סולן להקת פיית'לס, הלך לעולמו בגיל 65". Ynet. נבדק ב-2022-12-24. "Faithless lead singer Maxi Jazz dies aged 65". BBC News (באנגלית בריטית). 2022-12-24. נבדק ב-2022-12-25.
בזבוז אדום-מצח

בַּזבוז אדום מצח (שם מדעי: Serinus pusillus) היא מין ציפור קטנה ממשפחת הפרושיים החיה ברחבי אסיה. בזבוז זה קטן מקרוביו הבזבוז האירופי ובזבוז הלבנון. הוא בולט במצחו האדום וראשו ובטנו השחורים. שאר גופו בצבע חום צהבהב המפוספס בפסים כהים. הזכר והנקבה דומים בהופעתם. נפוץ בקווקז הטורקי והאיראני, צפון המזרח התיכון, מונגוליה ואף באזורים מסוימים של ההימלאיה ההודית. הוא חולף בישראל בחורף (לרוב בחודש נובמבר) אם כי זהו מאורע נדיר. כאשר הוא בארץ, ניתן לראותו בהר חרמון, נחל ראש פינה, השומרון והרי הגליל. בטורקיה, הרבייה מתרחשת בין אפריל ליולי כשבקווקז הרבייה מתרחשת בחציון השני של מאי לעומת אמצע מאי עד יוני באיראן. הדגירה נמשכת כ11–16 ימים כאשר רק הנקבה דוגרת על הביצים, הנקבה מטילה 3–5 ביצים בצבע לבן מנוקד בחום. הקן יהיה מסודר וקומפקטי ויהיה עשוי מדשא יבש, זרדים, גבעולים וטחב. הקן ממוקם בדרך כלל על עצים או בראש צוק בלתי נגיש אך ישנם גם קנים בנקיקים וחרירים. מדיה וקבצים בנושא בזבוז אדום-מצח בוויקישיתוף בזבוז אדום-מצח, באתר ITIS (באנגלית) בזבוז אדום-מצח, באתר NCBI (באנגלית) בזבוז אדום-מצח, באתר Animal Diversity Web (באנגלית) בזבוז אדום-מצח, באתר האנציקלופדיה של החיים (באנגלית) בזבוז אדום-מצח, באתר GBIF (באנגלית) בזבוז אדום מצח מתוך אתר תצפית בזבוז אדום מצח מתוך אתר הצפרות הישראלי בזבוז אדום מצח בזבוז אדום מצח מתוך אתר ADW בזבוז אדום-מצח באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.